Umuminsoniy fazilatlar shoira Zulfiyaxonim xarakteri misolida

Zulfiya o‘zbek she'riyatida o‘ziga xos o‘ringa ega shoira bo‘lishi bilan birga inson sifatida ham shu xalqning barcha olijanob xislatlariga ega ayol bo‘lgan. Sevimli shoiramizning shogirdi Oydin Hojiyeva “Zulfiya abadiyati” nomli kitobida ustozi so‘zlab bergan bir voqeani bayon qiladi. Zulfiyaxonim shunday hikoya qilgan ekan:
“Moskvaga uchayotgan Dushanbe samolyoti yarim kechasi Toshkentga qo‘nibdi va reys tongotargacha qoldirilibdi. Bir payt telefon jiringladi. Hamma uxlagan. Go‘shakni ko‘tarsam — Mirzo Tursunzoda.
Birdan Jalol Ikromiyning ovozi eshitildi:
Shunday qilib hovlida Hamid Olimjon ekkan tok tagidagi stolda tuzalgan dasturxon atrofida do‘stlar jam bo‘lishadi. She'rxonlik ham qiyomiga yetadi. Mehmonlar g‘ira-shira tongda aeroportga jo‘nab ketishadi.
Chindan ham, o‘z xalqining mehmonnavozligi, umuminsoniy fazilatlari Zulfiyaxonim va u bilan zamondosh bo‘lgan ko‘plab adiblarimizning tabiatida bor edi. Sadriddin Ayniy, Sajjod Zohir, Stepan Shipachyov, Qaysin Quliyev, Marvarid Dilboziy, Mustay Karim va boshqa zamondosh do‘stlari Zulfiyaxonimning uyiga, umuman olganda, yurtimizga tez-tez mehmon bo‘lib kelishgan. Xalqaro ijodiy hamkorlik, zamondosh ijodkorlar asarlaridan xabardorlik, albatta, o‘z samarasini bergan.